

**"Солтүстік Қазақстан облысы әкімдігінің мәдениет, тілдерді дамыту және архив ісі басқармасы" коммуналдық мемлекеттік мекемесі туралы ережені бекіту туралы**

Солтүстік Қазақстан облысы әкімдігінің 2025 жылғы 19 ақпандағы № 38 қаулысы

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 27-бабы 2-тармағына және "Мемлекеттік органдар мен олардың құрылымдық бөлімшелерінің қызметін ұйымдастырудың кейбір мәселелері туралы" Қазақстан Республикасы Үкіметінің 2021 жылғы 1 қыркүйектегі № 590 қаулысына сәйкес Солтүстік Қазақстан облысының әкімдігі ҚАУЛЫ ЕТЕДІ:

      1. "Солтүстік Қазақстан облысы әкімдігінің мәдениет, тілдерді дамыту және архив ісі басқармасы" коммуналдық мемлекеттік мекемесі туралы ереже осы қаулының қосымшасына сәйкес бекітілсін.

      2. "Солтүстік Қазақстан облысы әкімдігінің мәдениет, тілдерді дамыту және архив ісі басқармасы" коммуналдық мемлекеттік мекемесі Қазақстан Республикасының заңнамасында белгіленген тәртіпте қамтамасыз етсін:

      1) жоғарыда көрсетілген Ереженің заңнамада белгіленген тәртіппен әділет органдарында мемлекеттік тіркелуін;

      2) осы қаулы қол қойылған күнінен бастап бес жұмыс күні ішінде қазақ және орыс тілдеріндегі электрондық түрдегі көшірмесін Қазақстан Республикасы Әділет министрлігінің "Қазақстан Республикасының Заңнама және құқықтық ақпарат институты" шаруашылық жүргізу құқығындағы республикалық мемлекеттік кәсіпорнына ресми жариялау және Қазақстан Республикасы нормативтік құқықтық актілерінің эталондық бақылау банкіне енгізу үшін жіберілуін;

      3) осы қаулыны ресми жарияланғанынан кейін Солтүстік Қазақстан облысы әкімдігінің интернет-ресурсында орналастырылуын.

      3. Осы қаулының орындалуын бақылау Солтүстік Қазақстан облысы әкімінің жетекшілік ететін орынбасарына жүктелсін.

      4. Осы қаулы алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Солтүстік Қазақстан облысының әкімі* | *Ғ. Нұрмұхамбетов* |

|  |  |
| --- | --- |
|  | Солтүстік Қазақстан |
|  | облысы әкімдігінің |
|  | 2025 жылғы "19" ақпандағы |
|  | № 38 қаулысымен |
|  | бекітілді |

**"Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесi туралы ЕРЕЖЕ**

      Петропавл қаласы, 2025 жыл

**1. Жалпы ережелер**

      1. "Солтүстік Қазақстан облысы әкімдігінің мәдениет, тілдерді дамыту және архив ісі басқармасы" коммуналдық мемлекеттік мекемесі Солтүстік Қазақстан облысы әкімдігі айқындайтын мәдениет, тіл саясаты және архивтер саласында басшылықты жүзеге асыратын Қазақстан Республикасының мемлекеттік органы болып табылады.

      2. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесi өз қызметін Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.

      3. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесi коммуналдық мемлекеттік мекеменің ұйымдық-құқықтық нысанындағы заңды тұлға болып табылады, мемлекеттік тілде өз атауы бар мөрі мен мөртаңбалары, белгіленген үлгідегі бланкілері, сондай-ақ Қазақстан Республикасының бюджет заңнамасына сәйкес қазынашылық органдарында шоттары болады.

      4. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесi азаматтық-құқықтық қатынастарды өз атынан жасайды.

      5. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесi Қазақстан Республикасының азаматтық заңнамасына және "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының Заңына сәйкес осыған уәкілеттік берілген болса, мемлекеттің атынан азаматтық-құқықтық қатынастардың тарапы болуға құқығы бар.

      6. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесi өз құзыретіндегі мәселелері бойынша заңнамада белгіленген тәртіппен "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің басшысының бұйрықтарымен және Қазақстан Республикасының заңнамасында көзделген басқа да актілермен ресімделетін шешімдер қабылдайды.

      7. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің құрылымы мен штат санының лимиті қолданыстағы Қазақстан Республикасының еңбек заңнамасына және "Қазақстан Республикасының мемлекеттік қызметі туралы" Қазақстан Республикасының Заңына сәйкес бекітіледі.

      8. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің орналасқан жері: 150010, Қазақстан Республикасы Солтүстік Қазақстан облысы Петропавл қаласы Павел Васильев көшесі, 69.

      9. Осы Ереже "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің құрылтай құжаты болып табылады.

      10. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің қызметін қаржыландыру жергілікті бюджеттен Қазақстан Республикасының бюджет заңнамасына жүзеге асырылады.

      11. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесi кәсіпкерлік субъектілерімен "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің өкілеттігі болып табылатын міндеттерді орындау тұрғысында шарттық қарым-қатынас жасауға тыйым салынады.

      Егер "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiне заңнамалық актілермен кіріс әкелетін қызметті жүзеге асыру құқығы берілсе, онда осындай қызметтен алынған кірістер, егер Қазақстан Республикасының заңнамасында өзгеше белгіленбесе, мемлекеттік бюджеттің кірісіне жіберіледі.

**2. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің мақсаттары мен өкілеттіктері**

      12. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің мақсаттары:

      1) облыс аумағында мәдениет, тілдерді дамыту, архив ісі саласындағы мемлекеттік саясатты іске асыру;

      2) Қазақстан Республикасы халқының мәдениетін қайта жаңғыртуға, сақтауға, дамытуға және таратуға, Солтүстік Қазақстан облысы аумағында архив ісін мемлекеттік басқаруға бағытталған шаралар қабылдау;

      3) ұлттық және әлемдік мәдениет құндылықтарына баулу арқылы азаматтарды отаншылдыққа және эстетикалық тәрбиелеуге жағдайлар жасау;

      4) мәдени құндылықтарға еркін қол жеткізуді қамтамасыз ету;

      5) халыққа мәдени қызмет етудің мемлекеттік ең төменгі стандарттарын белгілеу;

      6) мемлекеттік мәдениет, архив ісі ұйымдарының инфрақұрылымын дамытуды қамтамасыз ету және материалдық-техникалық базасын нығайту;

      7) дарынды тұлғаларды қолдауды қамтамасыз ету;

      8) мәдениет саласында Қазақстан Республикасының конституциялық құрылымын күштеп өзгертуді, тұтастығын бұзуды, мемлекет қауіпсіздігіне нұқсан келтіруді, соғысты, әлеуметтік, нәсілдік, ұлттық, діни, топтық-тектік және рулық астамшылықты, сондай-ақ қатыгездікке және зорлық-зомбылыққа табынуды насихаттауға немесе үгіттеуге жол бермеу жөнінде шаралар қолдану;

      9) мәдени құндылықтардың заңсыз әкетілуіне және әкелуіне, оған меншік иесі құқығының басқаға заңсыз берілуіне тосқауыл қою, оларды кез келген заңсыз иеленуден қайтарып алуға шаралар қолдану;

      10) мәдениет, архив ісі және тілдерді дамыту саласындағы халықаралық ынтымақтастық үшін жағдайлар жасау;

      11) Қазақстан Республикасының заңдарына сәйкес азаматтардың ұлттық-мәдени бірлестіктерге қатысу еркіндігін, мәдениет ұйымдарын құруды, шетелдердегі отандастармен мәдени байланыстарды кеңейтуге қатысуды қоса алғанда, ұлттық және мәдени өзіндік ерекшелігін қорғау және дамыту құқықтарын іске асыруды қамтамасыз ету;

      12) мәдениет саласында ғылыми және білім беру қызметін жүзеге асыратын ұйымдарды қолдау;

      13) іс-шараларды ұйымдастыру және өткізу, сондай-ақ Қазақстан халқының ұлттық мәдени игілігі мен мәдени мұрасын қорғау және дамытуға, Қазақстан Республикасының бірыңғай мәдени кеңістігін нығайтуға бағытталған іс-шараларды қолдау.

      14) облыстық басқармалар мен ведомстволардың, қалалық және аудандық әкімдіктердің, меншік нысанына қарамастан ұйымдар мен кәсіпорындардың "Қазақстан Республикасындағы тіл туралы" Қазақстан Республикасының Заңын, Қазақстан Республикасында тіл саясатын дамытудың 2023 – 2029 жылдарға арналған тұжырымдамасын, оны іске асыру жөніндегі облыстық іс-шаралар жоспарын іске асыру жөніндегі қызметін үйлестіру.

      13. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің өкілеттіктері:

      1) құқықтар:

      Солтүстік Қазақстан облысы аумағында дамытудың негізгі бағыттары, мәдениет, тіл саясаты және архивтер саласындағы мәселелерді шешу бойынша облыс әкімдігі мен әкімінің қарауына ұсыныстар енгізеді;

      "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің алдына қойылған міндеттерді орындауға байланысты мәселелер бойынша мемлекеттік органдармен, лауазымды тұлғалармен, ұйымдармен және азаматтармен келісім бойынша белгіленген тәртіппен ақпаратты сұратады және алады;

      Заңнамада белгіленген тәртіппен "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің, оның ішінде соттарда құқықтары мен мүдделерін қорғауды жүзеге асырады;

      Өз құзыреті шегінде шарттар, келісімдер жасасады.

      2) міндеттері:

      мәдениет, тілдерді дамыту, архив ісі саласындағы мемлекеттік саясатты іске асыруды жүзеге асырады;

      Мемлекеттік орган қызметінің ашықтығы, оның ішінде "Ашық деректер", "Ашық бюджет", "Ашық НҚА", "Ашық диалог" порталдарын толықтыру және сүйемелдеу жөніндегі жұмысты жүзеге асырады;

      Қазақстан Республикасы Президентінің, Үкіметінің және өзге де орталық атқарушы органдардың, сондай-ақ Солтүстік Қазақстан облысы әкімінің және әкімдігінің актілері мен тапсырмаларын сапалы және уақытылы орындайды;

      Қазақстан Республикасының қолданыстағы заңнамасының нормаларын сақтайды.

      14. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің функциялары:

      1) облыс аумағында мәдениет, тілдерді дамыту және архив ісі саласындағы мемлекеттік саясатты жүзеге асырады;

      2) "Солтүстік Қазақстан облысы әкімдігінің мәдениет, тілдерді дамыту және архив ісі басқармасы" коммуналдық мемлекеттік мекемесінің құзыретіне кіретін мәселелер бойынша нормативтік-құқықтық актілерді, бағдарламалар жобаларын және басқа да құжаттарды әзірлейді

      3) облыстың мемлекеттiк мәдениет ұйымдарының театр, музыка және кино өнерiн, мәдени-демалыс қызметі мен халық шығармашылығын, кiтапхана және музей iсiн дамыту бойынша қызметiн қолдайды және үйлестiреді, облыстың мәдениет, тілдерді дамыту және архив ісі саласындағы мекемелерінің қызметін қамтамасыз етеді;

      4) шығармашылық қызметтің түрлі салаларында облыстық (өңірлік) байқаулар, фестивальдар және конкурстар өткізуді ұйымдастырады;

      5) уәкілетті органмен келісе отырып, шығармашылық қызметтің түрлі салаларында республикалық конкурстар мен фестивальдар өткізуді ұйымдастыруға құқылы;

      6) облыстың мәдени құндылықтарын есепке алу, қорғау, консервациялау және реставрациялау, сондай-ақ пайдалану, елдің көрнекті мәдениет қайраткерлерін мәңгі есте қалдыру жұмысын ұйымдастырады;

      7) мәдени құндылықтарды уақытша әкету жөнiндегi сараптама комиссиясын құрады және ол туралы ережені бекітеді;

      8) тиісті аумақта орналасқан мәдениет ұйымдарының қызметіне мониторингті жүзеге асырады және уәкілетті органға ақпарат, сондай-ақ белгіленген нысанда статистикалық есептер береді;

      9) облыстық деңгейде сауықтық мәдени-бұқаралық іс-шаралар өткізуді ұйымдастырады;

      10) мемлекеттік мәдениет ұйымдарын аттестаттаудан өткізеді;

      11) өз құзыреті шегінде коммуналдық меншікті басқаруды жүзеге асырады;

      12) облыстың мәдени мақсаттағы объектілерінің құрылысы, реконструкциясы және жөнделуі бойынша тапсырысшы болады;

      13) тарихи-мәдени мұраны сақтау жөніндегі жұмысты ұйымдастырады, тарихи, ұлттық және мәдени дәстүрлер мен салттардың дамуына ықпал жасайды:

      тарихи-мәдени мұра объектілерін анықтауды, есепке алуды, қорғауды, пайдалануды және жай-күйіне мониторинг жүргізуді, тарих және мәдениет ескерткіштерінде ғылыми-реставрациялау жұмысын жүргізуді қамтамасыз етеді;

      тиiстi аумақтардың экономикалық және әлеуметтiк даму жоспарларында жергiлiктi маңызы бар тарих және мәдениет ескерткіштерін есепке алуды, қорғауды және оларда ғылыми-реставрациялау жұмысын ұйымдастыру жөнiндегi iс-шараларды қарастырады;

      тарих және мәдениет ескерткіштерінде ғылыми-реставрациялау жұмыстарын және (немесе) археологиялық жұмыстарды жүзеге асыру жөніндегі қызметті лицензиялауды келіседі;

      уәкiлеттi органмен келiсе отырып, қала құрылысы жобаларын әзірлеу және бекіту кезінде барлық санаттағы тарих және мәдениет ескерткiштерiн анықтау, зерделеу, сақтау жөнiндегi iс-шараларды орындауды, тарихи-сәулет тiрек жоспарлары мен карта-схемаларды жасауды қамтамасыз етедi;

      тарих және мәдениет ескерткiштерiн қорғау мiндеттемелерiн ресiмдейдi және оларды меншiк иелерi мен пайдаланушылардың орындауын бақылайды;

      тарих және мәдениет ескерткіштерін қорғау жөніндегі комиссия құру туралы ұсыныстар енгізеді;

      монументалды өнер ғимараттарын және мемориалдық тақталарды орнату жұмысын жүргізеді;

      жергілікті маңызы бар тарих және мәдениет ескерткіштеріне жоспарланған ғылыми-реставрациялау жұмыстарының ғылыми-жобалау құжаттамасын қарайды және келіседі;

      уәкілетті органмен келісе отырып, тарихи-мәдени мұра объектілерін жергілікті маңызы бар тарих және мәдениет ескерткіштері деп таниды және оларды тарихи-мәдени сараптама қорытындысы негізінде жергілікті маңызы бар тарих және мәдениет ескерткіштерінің мемлекеттік тізіміне енгізеді;

      уәкілетті органның келісімі бойынша жергілікті маңызы бар тарих және мәдениет ескерткішін мәртебесінен айырады және тарихи-мәдени сараптама қорытындысы негізінде оны жергілікті маңызы бар тарих және мәдениет ескерткіштерінің мемлекеттік тізімінен шығарады;

      тиісті аумақтарда жергілікті маңызы бар тарихи-мәдени мұра объектілерін қорғау және пайдалану саласында мемлекеттік бақылауды жүзеге асырады;

      мемлекеттік меншік болып табылатын жергілікті маңызы бар тарих және мәдениет ескерткіштерін пайдалануға беру туралы мәселені шешеді;

      тарих және мәдениет ескерткiштерiн қорғау және пайдалану туралы Қазақстан Республикасының заңнамасын бұзған жеке және заңды тұлғаларды жауапкершiлiкке тарту туралы өтiнiш жасайды;

      14) мәдени құндылықтарды уақытша әкету құқығына куәлік береді; 15) облыстың мемлекеттік кітапханаларының біріне "Орталық" мәртебесін береді;

      16) дарынды жастарды және перспективалы шығармашылық ұжымдарды іздестіруге және қолдауға бағытталған іс-шаралар кешенін жүзеге асырады; 17) мәдениет саласында әлеуметтік маңызы бар іс-шаралар өткізуді жүзеге асырады;

      18) ұлттық мәдени игілік объектілерінің айрықша режимін сақтауды қамтамасыз етеді;

      19) облыстың мемлекеттік архивтерінде сақталатын Ұлттық архив қоры құжаттарының мемлекеттік есебін жүргізу және сақталуын қамтамасыз ету;

      20) облыстың мемлекеттік архивтері сақтауға қабылданған Ұлттық архив қорының құжаттарын сақтауды, жинақтауды және пайдалануды ұйымдастыру;

      21) коммуналдық меншіктегі тарихи және мәдени құжаттық ескерткіштерді қорғауды, оларды сақтауды және пайдалануды жүзеге асырады;

      22) құжаттардың ғылыми және практикалық құндылығына сараптама жүргізуді ұйымдастырады;

      23) облыстың мемлекеттік архивтерінде сақталатын Ұлттық архив қорының құжаттары бойынша деректер қорын қалыптастырады;

      24) облыс аумағында архив ісі және құжаттамалық қамтамасыз ету мәселелеріне ұйымдастырушылық-әдістемелік басшылықты жүзеге асырады;

      25) облыс аумағында Ұлттық архив қоры және архивтер туралы Қазақстан Республикасы заңнамасының сақталуын мемлекеттік бақылау;

      26) сараптау-тексеру комиссиясы туралы ережені бекітеді;

      27) жеке және заңды тұлғалардың сұрауларын орындауды ұйымдастырады;

      28) Ұлттық архив қорының құжаттарын мемлекеттiң, жеке және заңды тұлғалардың сұрауларын қанағаттандыру үшiн пайдаланады;

      29) облыстың тарихы жөніндегі архив құжаттарын жинауды және қайтаруды жүзеге асырады;

      30) орталық атқарушы органдардың аумақтық бөлімшелерінің және аудандық атқарушы органдардың Қазақстан Республикасының тіл туралы заңнамасын сақтауын бақылауды жүзеге асырады;

      31) Қазақстан Республикасының Әкімшілік құқық бұзушылық туралы заңнамасында көзделген негізде және тәртіппен әкімшілік ықпал ету шараларын қолданады;

      32) Солтүстік Қазақстан облысының аумағында Қазақстан Республикасының тіл туралы заңнамасының сақталуына мемлекеттік бақылауды жүзеге асырады, орталық атқарушы органдардың аумақтық бөлiмшелерiнiң және аудандық атқарушы органдардың Қазақстан Республикасының тiл туралы заңдарының сақталуына мемлекеттік бақылаудың жартыжылдық жоспарын әзірлейді, бекітуге ұсынады;

      33) тіл заңнамасын бұзу фактілері бойынша түрлі жедел әрекет ету шараларын жүзеге асырады;

      34) облыстық ономастикалық комиссияның қызметін қамтамасыз етеді, ономастикалық жұмысты үйлестіреді, ономастикалық объектілердің атауларын реттеу мәселелері бойынша материалдар дайындауды жүзеге асырады;

      35) заңды және жеке тұлғалардың көрнекi ақпаратты, ресми деректемелерi мен жарнамаларынының мемлекеттiк тiлдегi мәтiндерiн келiседi;

      36) мемлекеттік және басқа тілдерді дамытуға бағытталған облыстық маңызы бар шаралар кешенін жүзеге асырады;

      37) ұлттық-мәдени орталықтары жанындағы жексенбiлiк мектептер қызметiн зерделейдi және ана тiлдерiне оқытатын жаңғыру мектептерiн құруға ықпал етедi;

      38) оқу-әдiстемелiк құралдарды, мемлекеттiк тiлдi оқыту жөнiндегi оқулықтарды өңдеудi, шығаруды және таратуды қамтамасыз етедi және оны инновациялық технологиялар негiзiнде енгiзедi;

      39) тiлдiк ортаны құру бойынша iс-шаралар ұйымдастырады;

      40) тiлдердi дамытудың өзектi проблемалары бойынша iс-шаралар өткiзедi;

      41) мемлекеттiк тiлге оқытуды зерделеу бойынша мемлекеттiк органдарда жаңа әдiстер мен компьютерлiк бағдарламаларды таратады;

      42) ана тiлдерiн дамыту мәселелерi бойынша ұлттық-мәдени бiрлестiктердiң қызметiн үйлестiредi;

      43) этносаралық қатынастардың үйлесiмдiлiгiн қамтамасыз етуде этномәдени бiрлестiктердiң күшiн ынталастырады;

      44) ана тiлдерiн зерделеуде этнос өкiлдерiне қолдау көрсетедi;

      45) ұлты қазақ азаматтарының тегi, есiмi және әкесiнiң атының қазақ тiлiнiң әдеби нормасына сай жазылуы және олардың орыс тiлiнде берiлуi жөнiнде тұжырымдама бередi;

      46) жеке және заңды тұлғаларға деректемелер мен көрнектi ақпараттарды мемлекеттiк және орыс тiлiнде ресiмдеуде әдiстемелiк көмек көрсету жөнiндегi рейдтiк және басқа да iс-шаралар өткiзедi;

      47) облыстың ұйымдарында, мекемелерiнде, кәсiпорындарында мемлекеттiк тiлдегi кiрiс және шығыс құжат айналымының мониторингiн жүргiзедi;

      48) өңiрде тiлдiк ахуалды әлеуметтiк зерттеу мониторингiн жүргiзудi ұйымдастырады;

      49) тілдерді дамыту саласындағы уәкілетті органға жыл қорытындысы бойынша Қазақстан Республикасында тіл саясатын дамытудың 2023 - 2029 жылдарға арналған тұжырымдаманың орындалу барысы туралы талдамалық жиынтық ақпаратты енгізу жұмысын қамтамасыз етеді, Қазақстан Республикасында тіл саясатын дамытудың 2023 - 2029 жылдарға арналған тұжырымдаманың нысаналы индикаторларына қол жеткізу бойынша жұмыс жүргізеді;

      50) бюджеттік бағдарламалар әкімшісінің функцияларын орындайды: ведомстволық бағынысты ұйымдардың қаржылық қызметін ұйымдастыруды, мәдениет, өнер және архив ісі мекемелерінің желісін дамытудың перспективалы және жылдық жоспарларын келісуді жүзеге асырады, белгіленген тәртіпте облыстық бюджетте тұрған кәсіпорындар мен мекемелердің штат кестелерін, сметаларын бекітеді, оларды қаржыландыруды жүзеге асырады, саланың жиынтық бухгалтерлік есептері мен теңгерімдерін тиісті органдарға уақытында ұсынуды қамтамасыз ете отыра, оларды құрастырады, бюджеттік ассигнованияларды тиімді пайдалануды қамтамасыз етеді және өз құзыреті шегінде материалдық-техникалық базаны жақсартуға, ведомстволық бағынысты объектілерді күрделі жөндеуге байланысты мәселелерді шешеді;

      51) ведомстволық бағынысты ұйымдардың директорларын конкурстық іріктеуді, тағайындауды және аттестаттауды жүзеге асырады;

      52) бюджет қаражаты көлемі шегінде балалар мен жасөспірімдерге арналған шығармашылық үйірмелерді қаржыландыруға мемлекеттік шығармашылық тапсырысты бекітеді;

      53) мемлекеттік шығармашылық тапсырыстың көрсетілетін қызметтерін берушілердің меншік нысанына, олардың ведомстволық бағыныстылығына, типтері мен түрлеріне қарамастан, балалар мен жасөспірімдерге арналған шығармашылық үйірмелерде мемлекеттік шығармашылық тапсырысты орналастыруды қамтамасыз етеді;

      54) электрондық және жалпыға қолжетімді форматтарда мемлекеттік шығармашылық тапсырысты орналастырудың, оның сапасын бақылаудың және нысаналы игерілуінің барлық кезеңдері мен рәсімдерінің орындалуын қамтамасыз етеді;

      55) азаматтарды тілдік қағидат бойынша кемсітуге жол бермеу бойынша түсіндіру жұмыстарын жүргізеді;

      56) "Архивтік анықтамалар, архивтік құжаттардың немесе архивтік үзінділердің көшірмелерін беру", "Мәдени құндылықтарды уақытша әкету құқығына куәлік беру", "Мемориалдық тақталарды орнатуға рұқсат беру", "Көркемөнерпаздар ұжымдарына "Халықтық" немесе "Үлгілі" атағын беруге өтінімдер қабылдау" мемлекеттік қызметтерінің көрсетілуіне ішкі бақылауды жүзеге асырады;

      57) Мемлекеттік көрсетілетін қызметтер мониторингін және бақылау іс-шараларын жүргізуді жүзеге асырады;

      58) "Мемлекеттік қызмет көрсету" бағыты бойынша мемлекеттік орган қызметінің тиімділігіне бағалау жүргізеді;

      59) "Мәдениет туралы", "Тарихи-мәдени мұраны қорғау және пайдалану туралы", "Ұлттық архив қоры және архивтер туралы", "Қазақстан Республикасындағы тілдер туралы" Қазақстан Республикасы Заңдарының орындалуын бақылау жөніндегі жұмысты ұйымдастырады;

      60) "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің атына келіп түскен жеке және заңды тұлғалардың қызметтік құжаттары мен өтініштерін есепке алуды және қарауды қамтамасыз етеді;

      61) "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің құзыретіне кіретін комиссиялар мен жұмыс топтарының қызметін қамтамасыз етеді.

**3. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесi бірінші басшысының мәртебесі, өкілеттіктері**

      15. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің басшылықты "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiне жүктелген міндеттердің орындалуына және оның өз өкілеттіктерін жүзеге асыруға дербес жауапты болатын бірінші басшы жүзеге асырады.

      16. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің бірінші басшысын "Қазақстан Республикасының мемлекеттік қызметі туралы" Қазақстан Республикасының Заңына және Қазақстан Республикасының еңбек заңнамасына сәйкес лауазымға тағайындалады және лауазымнан босатылады.

      17. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің бірінші басшысының Қазақстан Республикасының Заңына және Қазақстан Республикасының еңбек заңнамасына сәйкес лауазымға тағайындалатын және лауазымнан босатылатын орынбасарлары болады.

      18. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің бірінші басшысының өкілеттіктері:

      басшы орынбасарларының, құрылымдық бөлімшелер басшыларының міндеттері мен өкілеттіктерін айқындайды;

      "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің қызметкерлерін қызметке тағайындайды және қызметтен босатады;

      "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің қызметкерлерін көтермелеу және тәртіптік жаза қолдану мәселелерін шешеді;

      "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің бұйрықтарына қол қояды, сондай-ақ "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің қызметкерлерінің орындауы үшін міндетті нұсқаулар береді;

      "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiн мемлекеттік органдарда, өзге де ұйымдарда ұсынады;

      "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесi мемлекеттік сатып алу туралы заңнаманың сақталуын қамтамасыз етеді;

      "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің қызметкерлерінің сыбайлас жемқорлыққа қарсы заңнаманы сақтауы үшін дербес жауапты болады.

      Басшы жұмысты ұйымдастырады және оған басшылық жасайды, ерлер мен әйелдердің тең құқықтарының және тең мүмкіндіктерінің мемлекеттік кепілдіктері туралы заңнаманың сақталуын қамтамасыз етеді, жүктелген міндеттердің орындалуы мен оның өз функцияларын жүзеге асыруы үшін дербес жауапты болады.

      "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің бірінші басшысы болмаған кезеңде оның өкілеттіктерін орындауды қолданыстағы заңнамаға сәйкес оны алмастыратын адам жүзеге асырады.

      19. Бірінші басшы өз орынбасарларының өкілеттіктерін қолданыстағы Қазақстан Республикасының еңбек заңнамасына және "Қазақстан Республикасының мемлекеттік қызметі туралы" Қазақстан Республикасының Заңына сәйкес айқындайды.

**4. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің мүлкі**

      20. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің "Қазақстан Республикасындағы жергілікті мемлекеттік басқару және өзін-өзі басқару туралы" және "Мемлекеттік мүлік туралы" Қазақстан Республикасының заңдарында көзделген жағдайларда жедел басқару құқығында оқшауланған мүлкі болуы мүмкін.

      21. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiнің бекітілген мүлік облыстық коммуналдық меншікке жатады.

      22. Егер Қазақстан Республикасының бюджет заңнамасында және "Мемлекеттік мүлік туралы" Қазақстан Республикасының Заңында өзгеше көзделмесе, "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесi өзіне бекітілген мүлікті және қаржыландыру жоспары бойынша өзіне бөлінген қаражат есебінен сатып алынған мүлікті өз бетімен иеліктен шығаруға немесе оған өзгедей тәсілмен билік етуге құқығы жоқ.

**5. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiн қайта ұйымдастыру және тарату**

      23. "Солтүстiк Қазақстан облысы әкiмдiгiнiң мәдениет, тілдерді дамыту және архив ісі басқармасы" коммуналдық мемлекеттiк мекемесiн қайта ұйымдастыру және тарату Қазақстан Республикасының азаматтық заңнамасына сәйкес жүзеге асырылады.

      "Солтүстік Қазақстан облысы әкімдігінің мәдениет, тілдерді дамыту және архив ісі басқармасы" коммуналдық мемлекеттік мекемесінің қарамағындағы мемлекеттік кәсіпорындар мен мекемелердің тізбесі

      1. "Солтүстік Қазақстан облысы әкімдігінің мәдениет, тілдерді дамыту және архив ісі басқармасының тілдерді оқыту орталығы" коммуналдық мемлекеттік мекемесі;

      2. "Солтүстік Қазақстан облысы әкімдігінің мәдениет, тілдерді дамыту және архив ісі басқармасының Сәбит Мұқанов атындағы облыстық әмбебап ғылыми кітапханасы" коммуналдық мемлекеттік мекемесі;

      3. "Солтүстік Қазақстан облысы әкімдігінің мәдениет, тілдерді дамыту және архив ісі басқармасының Ғабит Мүсірепов атындағы Солтүстік Қазақстан облыстық балалар-жасөспірімдер кітапханасы" коммуналдық мемлекеттік мекемесі;

      4. "Солтүстік Қазақстан облысы әкімдігінің мәдениет тілдерді дамыту және архив ісі басқармасының тарихи-мәдени мұраны қорғау және пайдалану орталығы" коммуналдық мемлекеттік мекемесі;

      5. "Солтүстік Қазақстан облысы әкімдігінің мәдениет, тілдерді дамыту және архив ісі басқармасының Солтүстік Қазақстан мемлекеттік архиві" коммуналдық мемлекеттік мекемесі;

      6. "Солтүстік Қазақстан облысы әкімдігінің мәдениет, тілдерді дамыту және архив ісі басқармасының облыстық қуыршақ театры" коммуналдық мемлекеттік қазыналық кәсіпорны;

      7. "Солтүстік Қазақстан облысы әкімдігінің мәдениет, тілдерді дамыту және архив ісі басқармасының Николай Погодин атындағы облыстық орыс драма театры" коммуналдық мемлекеттік қазыналық кәсіпорны;

      8. "Солтүстік Қазақстан облысы әкімдігінің мәдениет, тілдерді дамыту және архив ісі басқармасы Сәбит Мұқанов атындағы мемлекеттік қазақ сазды-драма театры" коммуналдық мемлекеттік қазыналық кәсіпорны;

      9. "Солтүстік Қазақстан облысы әкімдігінің мәдениет, тілдерді дамыту және архив ісі басқармасының Ақан сері атындағы облыстық филармониясы" коммуналдық мемлекеттік қазыналық кәсіпорны;

      10. "Солтүстік Қазақстан облысы әкімдігінің мәдениет, тілдерді дамыту және архив ісі басқармасының Солтүстік Қазақстан облыстық музей бірлестігі" коммуналдық мемлекеттік қазыналық кәсіпорны;

      11. "Солтүстік Қазақстан облысының әкімдігі мәдениет, тілдерді дамыту және архив ісі басқармасының Абылай хан резиденциясы" коммуналдық мемлекеттік қазыналық кәсіпорны;

      12. "Солтүстік Қазақстан облысының әкімдігі мәдениет, тілдерді дамыту және архив ісі басқармасы Шоқан Уәлиханов атындағы Сырымбет тарихи-этнографиялық музейі" коммуналдық мемлекеттік қазыналық кәсіпорны;

      13. "Солтүстік Қазақстан облысы әкімдігінің мәдениет, тілдерді дамыту және архив ісі басқармасының облыстық халық шығармашылығы және мәдени-бос уақыт қызметінің орталығы" коммуналдық мемлекеттік қазыналық кәсіпорны;

      14. "Солтүстік Қазақстан облысы әкімдігінің мәдениет, тілдерді дамыту және архив ісі басқармасының Қарасай-Ағынтай мемориалдық кешені" коммуналдық мемлекеттік қазыналық кәсіпорны.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК